Ползването на допълнителен токен за сигурност (двуфакторна автентикация, 2FA) увеличава сигурността на Вашия Административен панел. При включена двуфакторна автентикация влизането във Вашия панел ще изисква какво Вашата парола, така и токен за сигурност, генериран на Ваше мобилно устройство.
За да използвате 2FA, на Вашето мобилно устройство трябва да имате инсталирана програма за генериране на токени за сигурност. В нашата онлайн документация можете да намерите повече информация за използването на Google Authenticator.
За да включите 2FA за Вашия административен интерфейс, трябва:
да имате инсталирана програма за генериране на токени за сигурност (Google Authenticator или друго приложение за TOTP токени),
да натиснете бутона "Включи" в секция "Акаунт и клиенти" -> "Профил" -> "Парола / Сигурност",
да сканирате показания QR код или да въведете ключа за сигурност във Вашата програма за токени,
Вашето мобилно устройство ще генерира токен, който трябва да въведете в екрана на Административния панел заедно с Вашата парола за интерфейса.
Може да запазите Вашия ключ за сигурност, който може да Ви е необходим при изгубване на мобилното устройство с приложението за токени. Уверете се, че го пазите на сигурно място. В случай че загубите едновременно Вашето мобилно устройство и ключа за сигурност, ще е необходимо да се свържете с нашия отдел за техническа поддръжка.